stanford-oval/wikipedia huggingface dataset:
NXT TakeOver: London
אירוע > הקרב המרכזי

בקרב המרכזי של הערב, פין באלור הגן על אליפות ה-NXT נגד סמואה ג'ו. במהלך הקרב, ג'ו ביצע על באלור את מהלך המאסל באסטר, אך לא הצליח להצמיד את האחרון לספירת שלוש מלאה. מנגד, באלור ביצע על ג'ו את מהלך הסיום שלו, ה-Coup de Grâce, אך גם הוא לא הצליח להשיג את הניצחון בקרב. בסיום, באלור ניסה להימלט מהכלוב לאחר שהתחמק ממהלך ההכנעה של ג'ו, הקוקינה קלאץ', אך מנגד ג'ו ביצע עליו את מהלך הסופר מאסל באסטר כדי לנצח בקרב ולשמור על התואר בהצלחה.
תוצאה לאורך זמן

לאחר שניצח את אפולו קרוז באירוע, ברון קורבין הצהיר על כוונותיו להתחרות על אליפות ה-NXT של פין באלור, והגדיר את עצמו כמועמד מספר אחד לתואר. לעומת זאת, סמי זיין חזר מפציעה באירוע וטען שגם הוא רוצה להתחרות על התואר. זה הוביל לקרב משולש בין זיין, קורבין וסמואה ג'ו אשר התקיים ב-27 בינואר 2016 בפרק של התוכנית NXT על המועמדות לתואר. הקרב הסתיים ללא מנצח לאחר שקורבין הוכנע גם למהלך השארפשוטר של זיין וגם למהלך הקרוספייס של ג'ו בו זמנית, מה שהשאיר את ויליאם ריגל בהלם כדי לקבוע מי המנצח בקרב. בעקבות זאת, זיין וג'ו התחרו ביניהם על המועמדות ב-17 בפברואר בפרק של התוכנית NXT, בקרב שבו פעם נוספת לא הייתה הכרעה לאחר ששתי הכתפיים של המתחרים הוצמדו באותו הזמן על ידי האחר.
קרב באטל רויאל נשים נערך ב-13 בינואר 2016 בפרק של התוכנית NXT אשר קבע את זהות המועמדת לתואר אליפות הנשים של ביילי. בקרב ניצחה כרמלה לאחר שהדיחה אחרונה את איווה מארי. ביילי הגנה בהצלחה על התואר נגד כרמלה ב-10 בפברואר בפרק של התוכנית NXT, אך לאחר מכן כרמלה הותקפה על ידי איווה מארי וניה ג'קס עד שביילי ואסקה נחלצו לעזרת כרמלה כדי להדוף את מארי וג'קס. לאחר מכן, אסקה התעמתה עם ביילי והביטה על חגורת אליפות הנשים בתור אתגר עתידי.
אף על פי שנגזל מאפולו קרוז ההזדמנות להתחרות על אליפות ה-NXT בצורה הוגנת, הוא איתגר את באלור לקרב שאינו היה על התואר, כשאמר שהוא לא רצה שהקרב ביניהם יסתיים בפסילה, אתגר שבאלור נענה בחיוב. ב-3 בפברואר 2016 בפרק של התוכנית NXT, באלור ניצח את קרוז, כשלאחר הקרב, השניים לחצו ידיים והביעו כבוד הדדי אחד כלפי השני.
ביקורת

האירוע קיבל ביקורות חיוביות בקרב המבקרים והצופים. העיתונאי של Wrestling Observer Newsletter, דייב מלצר, העניק ציון של 3.25 כוכבים לקרב על אליפות הנשים, 4 כוכבים לקרב על אליפות ה-NXT. הציון הכי נמוך שהעניק מלצר היה קרב היחידים בין קרוז לקורבין עם 2.5 כוכבים. History of Wrestling נתנו לאירוע ציון כולל של 89 מתוך 100.
תוצאות

| מס' | תוצאות | התניות | זמן |
| --- | --- | --- | --- |
| 1 | אסקה ניצחה את אמה (עם דנה ברוק) | קרב יחידים | 14:49 |
| 2 | דאש ודוסון (א) ניצחו את קולין קאסידי ואנזו אמורה (עם כרמלה) | קרב זוגות על אליפות הזוגות של NXT | 14:57 |
| 3 | ברון קורבין ניצח את אפולו קרוז | קרב יחידים | 11:40 |
| 4 | ביילי (א) ניצחה את ניה ג'קס בהכנעה | קרב יחידים על אליפות הנשים של NXT | 13:17 |
| 5 | פין באלור (א) ניצח את סמואה ג'ו | קרב יחידים על אליפות ה-NXT | 18:22 |
(א) - מתייחס למתאבק/מתאבקים שהגיעו לקרב כאלוף/אלופים
ראו גם

NXT - ליגת הפיתוח של ה-WWE
הערות שוליים

↑  טריפל אייץ' מודיע על מופע של NXT שייערך בלונדון
↑  באלור יגן על חגורת אליפות ה-NXT נגד סמואה ג'ו
↑  קרוז נגד קורבין
↑  ביילי תגן על אליפות הנשים נגד ניה ג'קס
↑  סיקור האירוע באתר History of Wrestling
The Devil Put Dinosaurs Here

The Devil Put Dinosaurs Here (בתרגום חופשי לעברית: "השטן שם את הדינוזאורים כאן") הוא אלבום האולפן החמישי של להקת הגראנג' אליס אין צ'יינס אשר יצא לשווקים לראשונה ב-28 במאי 2013 בארצות הברית. זהו האלבום השני של הלהקה בתקופת האיחוד שאחרי מותו של סולן הלהקה ליין סטאלי, אחרי האלבום שהוציאה 4 שנים לפני כן ששבר בצורת של 14 שנה ללא אלבומי אולפן מקוריים (שוחררו בתקופה זו רק אוספים). כמו כן זהו האלבום השני של הלהקה עם הסולן החדש ויליאם דובאל, אשר החליף את סטאלי.
האלבום נוצר מיד אחרי סיום סיבוב ההופעות של הלהקה עם האלבום הקודם "Black Gives Way To Blue", ויצירתו נעשתה במשך יותר משנה. שחרורו של האלבום נדחה מספר פעמים עקב ניתוח בכתף ושיקום שעבר מלחין והכותב העיקרי של הלהקה ג'רי קאנטרל.
האלבום התקבל בביקורות נלהבות יחסית על ידי עולם המוזיקה, כאשר הוא מגיע למקום השני במצעד ה"בילבורד 200" שמציג את האלבומים הנמכרים ביותר בארצות הברית בכל שבוע, ובמקום הראשון במצעד אלבומי הרוק בבילבורד.
הסינגלים מתוך האלבום "Hollow", "Stone", ו-"Voices" ששוחררו לפני יציאת האלבום הצליחו גם הם, כאשר "Hollow" ו-"Stone" טיפסו למקום הראשון במצעד רצועות הרוק המושמעות ביותר בבילבורד, ו-"Voices" במקום השלישי, והצליחו להישאר בדירוג במשך 20 שבועות ברציפות.
האלבום גם דורג גבוהה במצעדי עשרת האלבומים הטובים ביותר במדינות אוסטרליה, פינלנד ונורווגיה, והיה מועמד לפרס גראמי בקטגוריית האלבום המהונדס מוזיקלית הטוב ביותר בז'אנר הלא קלאסי.
בנוסף האלבום דורג במקום הרביעי בשנת 2019 במגזין האונליין הנחשב "Loudwire" ברשימת אלבומי הרוק הטובים ביותר בעשור האחרון.
סרטון המוקומנטריה "Alice in Chains: AIC 23" שוחרר על ידי הלהקה דרך האתר "Funny or Die" ב-3 באפריל 2013 על מנת לקדם את האלבום לפני שחרורו.
רשימת השירים

כל השירים נכתבו והולחנו על ידי ג'רי קאנטרל (למעט היכן שמצוין אחרת).
| The Devil Put Dinosaurs Here> מס' | The Devil Put Dinosaurs Here> שם | The Devil Put Dinosaurs Here> כותב(ים) | The Devil Put Dinosaurs Here> משך | The Devil Put Dinosaurs Here>  | The Devil Put Dinosaurs Here>  | The Devil Put Dinosaurs Here>  | The Devil Put Dinosaurs Here>  | The Devil Put Dinosaurs Here>  | The Devil Put Dinosaurs Here>  |
| --- | --- | --- | --- | --- | --- | --- | --- | --- | --- |
| 1. | Hollow  |   | 5:43 |  |  |  |  |  |  |
| 2. | Pretty Done  |   | 4:35 |  |  |  |  |  |  |
| 3. | Stone  |   | 4:23 |  |  |  |  |  |  |
| 4. | Voices  |   | 5:42 |  |  |  |  |  |  |
| 5. | The Devil Put Dinosaurs Here  | קאנטרל, מייק אינז, שון קיני | 6:38 |  |  |  |  |  |  |
| 6. | Lab Monkey  |   | 5:59 |  |  |  |  |  |  |
| 7. | Low Ceiling  | קאנטרל, קיני, אינז | 5:15 |  |  |  |  |  |  |
| 8. | Breath on a Window  |   | 5:18 |  |  |  |  |  |  |
| 9. | Scalpel  | קאנטרל, קיני, אינז | 5:21 |  |  |  |  |  |  |
| 10. | Phantom Limb  | ויליאב דובאל, קאנטרל, קיני, אינז | 7:07 |  |  |  |  |  |  |
| 11. | Hung on a Hook  |   | 5:34 |  |  |  |  |  |  |
| 12. | Choke  | קאנטרל, קיני, אינז | 5:44 |  |  |  |  |  |  |
| משך כולל: | משך כולל: | משך כולל: | 1:07:17 |  |  |  |  |  |  |
Ride (שיר של לנה דל ריי)

"Ride" (בעברית: "רכיבה" או "לרכוב") הוא סינגל שהוקלט על ידי הזמרת-יוצרת האמריקאית לנה דל ריי, מתוך המיני-אלבום השלישי שלה, Paradise. השיר יצא לאור ב-25 בספטמבר 2012, כסינגל הראשון והיחיד מתוך המיני-אלבום. העטיפה של הסינגל מציגה את דל ריי על נדנדת צמיג, נועלת מגפי בוקרים וז'קט ג'ינס.
השיר הגיע למקום ה-32 במצעד הסינגלים הבריטי.
רקע וכתיבה

השיר נכתב על ידי לנה דל ריי ביחד עם ג'סטין פארקר שכתב עמה את השיר "Burning Desire". בנוסף לכך, עבור המיני-אלבום שהכיל בתוכו רמיקסים שונים של השיר, יצאה עטיפה שונה מזו של הסינגל. השיר הוא שיר בסגנון הסול-פופ. המבקרים טענו ש-"Ride" בעל דמיון מוזיקלי דומה לזה של זמרות כדוגמת אדל.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  אוסטריה | Ö3 אוסטריה טופ 40‏ | 63 |  |
|  אוסטרליה | מצעד הסינגלים האוסטרלי | 89 |  |
|  אירלנד | מצעד הסינגלים האירי | 35 |  |
|  ארצות הברית | בילבורד הוט 100 | – |  |
|  ארצות הברית | Adult Alternative Songs | 26 |  |
|  ארצות הברית | מצעד שירי הרוק | 21 |  |
|  גרמניה | GfK – טופ 100 | 44 |  |
|  דנמרק | היטליסטן | 40 |  |
|  הממלכה המאוחדת | מצעד הסינגלים הבריטי | 32 |  |
|  ולוניה | אולטראטופ 40 | 6 |  |
|  סקוטלנד | מצעד הסינגלים הסקוטי | 31 |  |
|  פלנדריה | אולטראטופ 50 | 3 |  |
|  צרפת | SNEP | 56 |  |
|  רוסיה | טופ-היט | 9 |  |
|  שווייץ | המצעד השווייצרי | 20 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
| הממלכה המאוחדת (BPI) | זהב | 400,000 |
סיכום
| בכל העולם | — | 1,400,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| קנדה | 25 בספטמבר 2012 | הורדה דיגיטלית | אינטרסקופ |  |
| איטליה | 25 בספטמבר 2012 | הורדה דיגיטלית | [[Universal Music Group|יוניברסל מיוזיק גרופ]] |  |
| ספרד | 25 בספטמבר 2012 | הורדה דיגיטלית | [[Universal Music Group|יוניברסל מיוזיק גרופ]] |  |
| ארצות הברית | 25 בספטמבר 2012 | הורדה דיגיטלית | אינטרסקופ |  |
| איטליה | 12 באוקטובר 2012 | רדיו שירים עכשוויים | יוניברסל מיוזיק גרופ |  |
| גרמניה | 9 בנובמבר 2012 | הורדה דיגיטלית | ורטיגו |  |
| הממלכה המאוחדת | 9 בנובמבר 2012 | הורדה דיגיטלית (מיני-אלבום) | פולידור |  |
| הממלכה המאוחדת | 11 בנובמבר 2012 | הורדה דיגיטלית | פולידור |  |
| הממלכה המאוחדת | 12 בנובמבר 2012 | תקליט 7 אינץ' | פולידור |  |
| ארצות הברית | 19 בנובמבר 2012 | הורדה דיגיטלית (מיני-אלבום) | אינטרסקופ |  |
NXT TakeOver: Portland

| NXT TakeOver: Portland>  הפוסטר הרשמי של האירוע בכיכובם של ג'וני גרגאנו, ביאנקה בלאייר, ריאה ריפלי, אדם קול, תומאסו צ'אמפה ופין באלור.מידע |
| --- | --- | --- |
ארגון: WWE
מותג: NXT
תאריך: 16 בפברואר 2020
עיר: פורטלנד, אורגון
אולם: מודה סנטר
שיר (י) הנושא: "Anything Like Me" בביצוע Poppy "Fill the Crown" בביצוע Poppy
סדרת אירועי שלם וצפה של ה-WWE
| רויאל ראמבל | :NXT TakeOver Portland | סופר שואודאון |
סדרת אירועי NXT TakeOver
| WarGames | :NXT TakeOver Portland | In Your House |
NXT TakeOver: Portland היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT. כמו כן, האירוע שודר בערוץ של ה-WWE Network. האירוע נערך ב-16 בפברואר 2020, באולם המודה סנטר שבפורטלנד, אורגון וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-28 בסדרת אירועי NXT TakeOver.
שישה קרבות התנהלו באירוע. בקרב המרכזי, אדם קול ניצח את תומאסו צ'אמפה ושמר על אליפות ה-NXT. עוד ברשימת הקרבות, ריאה ריפלי ניצחה את ביאנקה בלאייר ושמרה על אליפות הנשים של NXT, קית' לי ניצח את דומיניק דיג'אקוביק ושמר על אליפות צפון אמריקה של NXT, וה-BroserWeights (מאט רידל ופיט דאן) ניצחו את The Undisputed Era (בובי פיש וקייל אוריילי) וזכו באליפות הזוגות של NXT.
עלילות

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע יהיה אירוע השלם וצפה הראשון של NXT בשנת 2020. בנוסף לכך, זה היה אירוע הטייקאובר הראשון אשר נערך ביום ראשון ולא ביום שבת.
ב-15 בינואר בפרק של התוכנית NXT, ביאנקה בלאייר ניצחה בקרב הבאטל רויאל אשר קבע את הטוענת לכתר לאליפות הנשים של NXT של ריאה ריפלי באירוע בפורטלנד.
ב-18 בדצמבר בפרק של התוכנית NXT, נודע על קיומו של טורניר הזוגות לזכר דאסטי רודס לשנת 2020. הטורניר החל ב-8 בינואר 2020 בפרק של התוכנית NXT. באירוע Worlds Collide, שנערך ב-25 בינואר, נודע שהמנצחים בטורניר יקבלו הזדמנות להתחרות על אליפות הזוגות של NXT באירוע בפורטלנד. גמר הטורניר התקיים ב-29 בינואר בפרק של התוכנית NXT ובו The BroserWeights (מאט רידל ופיט דאן) ניצחו את Grizzled Young Veterans (זאק גיבסון וג'יימס דרייק) וכתוצאה מכך נקבע שהם יתחרו נגד אלופי הזוגות, The Undisputed Era (בובי פיש וקייל אוריילי), לקרב על חגורות האליפות.
באירוע NXT TakeOver: WarGames, דקוטה קאי תקפה את חברתה לקרב, טיגן נוקס, בזמן שקאי הייתה אמורה להיכנס לקרב ה-WarGames, מה שהפך את דמותה של האחרונה לדמות ההילית. כתוצאה מכך, קאי הוכרחה לעזוב את מתחם הזירה ונוקס לא יכלה להשתתף בקרב עקב מעשיה של קאי. ב-15 בינואר בפרק של התוכנית NXT, קאי הדיחה את נוקס במהלך קרב הבאטל רויאל, זאת לאחר שנוקס חזרה מהיעדרות קצרה (כחלק מהעלילה) עקב מעשיה של קאי באירוע הטייקאובר הקודם. בעקבות האיבה בין השתיים, הן פגשו אחת את השנייה ב-29 בינואר בפרק של התוכנית NXT, ובו נוקס ניצחה לאחר שהכתה את קאי באמצעות תומך הברך ולאחר מכן ביצעה עליה את מהלך השיינינג וויזארד. מאוחר יותר, קרב חוזר בין השתיים נקבע לאירוע הטייקאובר בפורטלנד, כשהפעם סוג הקרב יהיה קרב רחוב.
אירוע

| --- | --- |

תפקיד:: שם:
צוות השידור באנגלית: מאורו רנאלו
צוות השידור באנגלית: נייג'ל מקגינס
צוות השידור באנגלית: בת' פיניקס
צוות השידור בספרדית: קרלוס קבררה
צוות השידור בספרדית: ג'רי סוטו
כרוזה: אלישיה טיילור
שופטים: דרייק וורץ
שופטים: דארל שארמה
שופטים: די איי ברואר
מראיינת: קתי קלי
פאנל לפני האירוע: צ'ארלי קארוסו
פאנל לפני האירוע: סם רוברטס
פאנל לפני האירוע: מנסור
אירוע > קרבות מקדימים

האירוע נפתח עם קית' לי שהגן על אליפות צפון אמריקה של NXT נגד דומיניק דיג'אקוביק. הקרב החל כשלי ביצע על דיג'אקוביק את מהלך ההוריקראנה לקול תשואות הקהל. מכאן ואילך הקרב הפך לקרב דו צדדי. מחוץ לזירה, לי ביצע על דיג'אקוביק שלושה מהלכי Grizzly Magnums אשר נשמעו בכל רחבי האולם. מנגד, דיג'אקוביק קפץ על לי שישב על כיסא מחוץ הזירה בעזרת מהלך הספרינגבורד סוונטון בומב. לאחר שהשניים ביצעו האחד על השני סדרת מהלכים שלא הספיקו להם כדי להשיג את הניצחון בקרב, לי ביצע על דיג'אקוביק את מהלך הספיריט בומב, כשהאחרון הצליח לקום ישירות על רגליו. לי היה המום מכך וביצע עליו פעם נוספת את אותו המהלך, כששוב זה לא הספיק לו כדי לנצח. דיג'אקוביק ביצע על לי את מהלך הסופר ספאניש פליי מהחבל העליון, כשגם הוא לא הצליח להצמיד את לי לספירת שלוש. הוא המשיך וניסה לבצע על לי פעמיים את מהלך הסיום שלו, Feast Your Eyes, אך הגב שלו לא איפשר לו לעשות זאת. מנגד, לי ניצל זאת וביצע על דיג'אקוביק את מהלך ה-Big Bang Catastrophe אשר הספיק לו כדי לנצח בקרב ולהגן על התואר בהצלחה. לאחר הקרב, השניים חלקו כבוד הדדי ביניהם לצד מחיאות כפיים מהקהל.
לאחר מכן, טיגן נוקס התחרתה נגד דקוטה קאי בקרב רחוב. השתיים השתמשו אחת כנגד השנייה במספר חפצים כמו כיסאות, פחי אשפה, לפטופ ומחבט קריקט. בסיום, נוקס ביצעה על קאי את מהלך הסיום שלה, השיינינג וויזארד, אך נוקס לא הסתפקה בכך. נוקס הניחה שולחן בזירה והייתה מוכנה לקפוץ מהחבל העליון על קאי שהונחה על השולחן, כשכיסא פתוח על צווארה. לפתע, ראקל גונזלס, שלא נראתה ב-WWE מאז השתתפותה בטורניר הנשים לזכר מאי יאנג של שנת 2018, הופיעה והטיחה את נוקס אל השולחן, מה שאיפשר לקאי להצמיד את נוקס לניצחון.
בקרב השלישי, ג'וני גרגאנו התחרה נגד פין באלור. בסיום, לאחר שגרגאנו ביצע על באלור את מהלך השוטגאן דרופקיק אל מעקה הבטיחות, באלור התאושש וביצע עליו את אותו המהלך. באלור המשיך וביצע על גרגאנו את מהלכי ה-Coup de Grâce וה-1916 כדי לנצח בקרב.
אז, ריאה ריפלי הגנה על אליפות הנשים נגד ביאנקה בלאייר. בסיום, ריפלי ביצעה על בלאייר את מהלך ה-Riptide מפינת הזירה, הצמידה אותה לניצחון, שהקנה לה הגנה מוצלחת על התואר. לפתע, מנצחת קרב הרויאל ראמבל של הנשים, שארלוט פלייר, הופיעה ותקפה את ריפלי ובלאייר. לאחר מכן, פלייר הודיעה שהיא מאתגרת את ריפלי לקרב על אליפות הנשים של NXT ברסלמניה 36.
בקרב הלפני אחרון, The Undisputed Era (בובי פיש וקייל אוריילי) הגנו על אליפות הזוגות של NXT נגד מחזיקי גביע דאסטי רודס, The BroserWeights (מאט רידל ופיט דאן). לקראת הסיום, רידל ביצע בטעות את מהלך הספיר על חברו, דאן. אוריילי ופיש ניצלו זאת כדי לבצע על דאן את מהלך ה-Chasing the Dragon, שלא הספיק להם כדי לשמור על חגורות האליפות. בזמן שדאן נשלח אל החבלים, רידל נגע בו נגיעה קלה אשר הכניסה אותו לקרב. האחרון ביצע ביחד עם דאן את מהלך הסיום המשותף שלהם אשר הספיק להם כדי לנצח בקרב ולזכות באליפות הזוגות של NXT.
אירוע > הקרב המרכזי

הקרב המרכזי של הערב הפגיש את אלוף ה-NXT, אדם קול, שהגן על תואר האליפות נגד תומאסו צ'אמפה. בתחילת הקרב, קול ביצע על צ'אמפה את מהלך הווילבארו סופלקס על שולחן השדרנים, וכתוצאה מכך פגע בצווארו של צ'אמפה. בסופו של דבר, צ'אמפה התחמק ממהלך הפנמה סאנרייס של קול וביצע במקום את מהלך ה-Air Raid Crash. אז, צ'אמפה ביצע על קול פעמיים את מהלך הפאוורבומב על שולחן השדרנים הספרדי. לאחר שהכה את קול בעזרת בעיטה ומהלך הלריאט, צ'אמפה ביצע על קול את מהלך ה"פרויקט צ'אמפה", שלא הספיק לו כדי לנצח. מנגד, קול ביצע על צ'אמפה את מהלך הלאסט שוט, אך האחרון יצא מחוץ לגבולות הזירה ומנע הצמדה. צ'אמפה ביצע פעם נוספת את מהלך ה-Air Raid Crash, על דופן הזירה, אך קול ביצע לאחר מכן את מהלך הפנמה סאנרייס, הפעם על הרצפה מחוץ לזירה. זמן קצר לאחר מכן, חברי קבוצת The Undisputed Era התערבו, אך צ'אמפה הצליח להדוף אותם. קול, לעומת זאת, ביצע על צ'אמפה שלוש פעמים את מהלך הסופרקיק ואז את מהלך הלאסט שוט בפעם השנייה בקרב, אך צ'אמפה הצליח לצאת מניסיון ההצמדה שבא לאחר מכן בצורה דרמטית. לאחר מכן, קול דחף את צ'אמפה על השופט והכה את צ'אמפה בעזרת מכה מתחת לחגורה, אך צ'אמפה השיב באותו מטבע, כשהכה את קול גם הוא בעזרת מכה מתחת לחגורה ואז ביצע עליו את מהלך ה-Fairytale Ending, אך השופט לא היה נוכח כדי לבצע את ניסיון ההצמדה. לפתע, ג'וני גרגאנו הגיע למתחם הזירה ואמר לצ'אמפה להשתמש בחגורת האליפות כנשק. כשצ'אמפה התקרב לגרגאנו, האחרון הטיח את חגורת האליפות בראשו של צ'אמפה, וכתוצאה מכך הפך לדמות הרעה. קול ניצל זאת והצמיד את צ'אמפה לניצחון, שהקנה לו הגנה מוצלחת על התואר.
תוצאות

| מס' | תוצאות | התניות | זמן |
| --- | --- | --- | --- |
| 1 | קית' לי (א) ניצח את דומיניק דיג'אקוביק | קרב יחידים על אליפות צפון אמריקה של NXT | 20:20 |
| 2 | דקוטה קאי ניצחה את טיגן נוקס | קרב רחוב | 13:24 |
| 3 | פין באלור ניצח את ג'וני גרגאנו | קרב יחידים | 27:22 |
| 4 | ריאה ריפלי (א) ניצחה את ביאנקה בלאייר | קרב יחידים על אליפות הנשים של NXT | 13:30 |
| 5 | The BroserWeights (מאט רידל ופיט דאן) ניצחו את The Undisputed Era (בובי פיש וקייל אוריילי) (א) | קרב זוגות על אליפות הזוגות של NXT | 16:58 |
| 6 | אדם קול (א) ניצח את תומאסו צ'אמפה | קרב יחידים על אליפות ה-NXT | 33:23 |
(א) - מתייחס למתאבק/מתאבקים שהגיעו לקרב כאלוף/אלופים
תוצאות > טורניר הזוגות לזכר דאסטי רודס לשנת 2020

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר NXT (8 בינואר, 15 בינואר) | רבע גמר NXT (8 בינואר, 15 בינואר) |  |  | חצי גמר NXT (22 בינואר) | חצי גמר NXT (22 בינואר) |  |  | גמר NXT (29 בינואר) | גמר NXT (29 בינואר) |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  אימפריום (NXT UK) (פביאן אייכנר ומרסל ברטל) |  הצמדה |   |   |  |  |   |   |  |  |
|  |  אימפריום (NXT UK) (פביאן אייכנר ומרסל ברטל) |  הצמדה |   |   |  |  |   |   |  |  |
|  |  Forgotten Sons‏ (NXT) (וסלי בלייק וסטיב קאטלר) |  05:08 |   |   |  |  |   |   |  |  |
|  |  Forgotten Sons‏ (NXT) (וסלי בלייק וסטיב קאטלר) |  05:08 |   |   |  אימפריום (NXT UK) |  הצמדה |   |   |  |  |
|  |  |  |   |   |  אימפריום (NXT UK) |  הצמדה |   |   |  |  |
|  |  |  |   |   |  The BroserWeights‏ (NXT) |  11:23 |   |   |  |  |
|  |  The BroserWeights‏ (NXT) (מאט רידל ופיט דאן) |  הצמדה |   |   |  The BroserWeights‏ (NXT) |  11:23 |   |   |  |  |
|  |  The BroserWeights‏ (NXT) (מאט רידל ופיט דאן) |  הצמדה |   |   |  |  |   |   |  |  |
|  |  מארק אנדרוז ופלאש מורגן וובסטר (NXT UK) |  18:20 |   |   |  |  |   |   |  |  |
|  |  מארק אנדרוז ופלאש מורגן וובסטר (NXT UK) |  18:20 |   |   |  |  |   |   |  The BroserWeights‏ (NXT) |  הצמדה |
|  |  |  |   |   |  |  |   |   |  The BroserWeights‏ (NXT) |  הצמדה |
|  |  |  |   |   |  |  |   |   |  Grizzled Young Veterans‏ (NXT UK) |  17:39 |
|  |  Grizzled Young Veterans‏ (NXT UK) (זאק גיבסון וג'יימס דרייק) |  הצמדה |   |   |  |  |   |   |  Grizzled Young Veterans‏ (NXT UK) |  17:39 |
|  |  Grizzled Young Veterans‏ (NXT UK) (זאק גיבסון וג'יימס דרייק) |  הצמדה |   |   |  |  |   |   |  |  |
|  |  Time Splitters‏ (NXT) (אלכס שלי וקושידה) |  12:00 |   |   |  |  |   |   |  |  |
|  |  Time Splitters‏ (NXT) (אלכס שלי וקושידה) |  12:00 |   |   |  Grizzled Young Veterans‏ (NXT UK) |  הצמדה |   |   |  |  |
|  |  |  |   |   |  Grizzled Young Veterans‏ (NXT UK) |  הצמדה |   |   |  |  |
|  |  |  |   |   |  The Undisputed Era‏ (NXT) |  13:00 |   |   |  |  |
|  |  Gallus‏ (NXT UK) (מארק קופי ווולפגנג) |  הצמדה |   |   |  The Undisputed Era‏ (NXT) |  13:00 |   |   |  |  |
|  |  Gallus‏ (NXT UK) (מארק קופי ווולפגנג) |  הצמדה |   |   |  |  |   |   |  |  |
|  |  The Undisputed Era‏ (NXT) (בובי פיש וקייל אוריילי) |  08:51 |   |   |  |  |   |   |  |  |
|  |  The Undisputed Era‏ (NXT) (בובי פיש וקייל אוריילי) |  08:51 |   |   |  |  |   |   |  |  |
ראו גם

NXT - ליגת הפיתוח של ה-WWE
הערות שוליים

↑  פורטלנד תארח את אירוע הטייקאובר הראשון של NXT בעשור החדש
↑  ריפלי תגן על אליפות הנשים של NXT נגד בלאייר
↑  פיש ואוריילי יגנו על חגורות האליפות נגד רידל ודאן
↑  נוקס נגד קאי (קרב רחוב)
↑  קית' לי ניצח את דיג'אקוביק ושמר על התואר
↑  קאי ניצחה את נוקס (קרב רחוב)
↑  באלור ניצח את גרגאנו
↑  ריפלי ניצחה את בלאייר ושמרה על תואר אליפות הנשים
↑  ה-BroserWeights ניצחו את פיש ואוריילי והפכו לאלופי הזוגות החדשים של NXT
↑  קול ניצח את צ'אמפה ושמר על אליפות ה-NXT
PSX

| --- | --- |
 מפתח:  pSX Author
 גרסה אחרונה:  1.13 (27 באוגוסט 2007)
 מערכת הפעלה:  Microsoft Windows / לינוקס
 סוג רישיון:  Freeware
 קטגוריה:  אמולטור
 http://psxemulator.gazaxian.com
 
אמולטור ה-pSX (הנפוץ יותר תחת השם pSX) הוא אמולציה לפלייסטיישן עבור מערכות ההפעלה לינוקס ו-Windows. הגרסה הציבורית הראשונה שלו (1.0) שוחררה ב-29 בינואר 2006, וההסבה הרשמית ללינוקס (1.11) שוחררה ב-24 בפברואר 2007.
pSX היא תוכנה חופשית, הזמינה להורדה.
pSX אינו עושה שימוש בתוספים על מנת לדמות את התכונות: יחידת העיבוד הגרפית, יחידת עיבוד השמע וכונני תקליטורים אשר מצויים בפלייסטיישן.
לעומת זאת, פשטות וקלות השימוש באות על חשבון יכולת ההתאמה האישית הגבוהה. למרות העובדה שהוא מתעלם משימוש בקבצים חיצוניים על מנת לסייע בתהליך הדמיית הפלייסטיישן, האמולטור עדיין דורש מהמשתמש גרסת BIOS משוכפלת[דרושה הבהרה].
מטרה

pSX הנה ניסיון לדמות באופן מדויק את חומרת הפלייסטיישן ככל שניתן (עם דגש לתאימות רחבה יותר). יתרון אחד בהתמקדות רק על דיוק ותאימות הוא בכך שישנן פחות דאגות למחבר בנוגע להטמעת או תיקון אפשרויות הרחבה. ישנו גם חשש קל מתאימות כרטיס המסך כיוון שהגרפיקה ברובה מעובדת על ידי תוכנה. החיסרון העיקרי בגישה של pSX בנוגע להדמיה הוא שאין אפשרות לספק תמונה חדה יותר ובאיכות גבוהה יותר מאשר הפלייסטיישן.
תכונות

תמיכה בטעינת משחקים ממספר סוגים של דמויות תקליטורים, או ישירות מכונני התקליטורים
הדמיה של השלט הקלאסי (דיגיטלי) של פלייסטיישן, שלט ה-DualShock.
הדמיה של התקן ההרחבה Namco Guncon על ידי העכבר (גרסת Windows בלבד)
תמיכה בריבוי שפות (בעיקר על ידי תרומת משתמשים)
תכונות > סוגי דמויות תקליטורים נתמכים

אמולטור ה-pSX תומך בטעינה ישירה של קובצי ISO, BIN/CUE, דמויות של Alcohol 120% ‏(MDF/MDS) ודמויות של CloneCD ‏(CCD/CUE/IMG/SUB). הצורך בסוגים של CloneCD ו-Alcohol 120% נדרשים רק במידה שהמשחק דורש נתוני תת-קוד. בנוסף לסוגי קבצים אלה, ביכולתו של "pSX" להשתמש בסוג קבצים דחוסים (שפותחו על ידי המפתח של pSX עצמו) הנקראים "CDZ". מנגנון הדחיסה המשתמש את "CDZ" מבוסס על דחיסת "zlib". סוג קבצים זה נוצר כדי לחסוך בשטח הכונן, בשימוש ובאותו זמן לשמור על היכולת לבצע גישות אקראיות למידע (הנדרשות על ידי המשחקים עצמם, אך אינן נתמכות עם סוגי דחיסת הנתונים הנפוצים). החל מגרסה 1.12 של "pSX", ניתן להמיר את כל סוגי קובצי דמות התקליטור ל-"CDZ" מלבד "ISO". ממיר ה-"CDZ" יכיל את כל הקבצים הרלוונטיים בקובץ ה-"CDZ" המוגמר, כך שסוגי דמויות אחרים העושים שימוש בכמה קבצים (כגון קובצי ה-CCD/CUE/IMG/SUB של CloneCD) מאוחסנים בקובץ CDZ יחיד. המשתמשים יכולים להמיר דמויות באמצעות הממשק הגרפי הכלול באמולטור, או להשתמש בכלי שורת הפקודה (cdztool.exe), הממוקם בתיקיה utils הכלולה יחד עם האמולטור.
תכונות > ריבוי שפות

תמיכה בריבוי שפות נוספה בגרסה 1.10, שכללה את תרגום ממשק המשתמש הראשי למספר שפות. התרגומים מסופקים בעיקר על ידי המשתמשים בפורומי התמיכה הרשמיים. אף על פי שקובץ ה-Readme (קרא אותי) עדיין קיים באנגלית בלבד, ישנן תוכניות שהוא יתורגם גם כן על ידי המשתמשים. תמיכה בשפות נוספות הנה מטרה קבועה, עם 24 שפות (כולל אנגלית ושפת 1337 ביניהן) הנכללות בגרסה 1.13.
דרישות מערכת

אף שקובץ ה-Readme (קרא אותי) המצורף לאמולטור אינו מציין דרישות מערכת ממוקדות, התגבשו כמה דרישות מערכת לפי נתוני המשתמשים. שימו לב שהדרישות המזעריות הרשומות כאן יפעילו חלק מהמשחקים (אך לא בהכרח כולם) במהירות מלאה.
דרישות מערכת מזעריות:
מעבד: 600MHz או 750MHz על Windows XP
זיכרון: 128 MB RAM (192 MB על Windows XP)
כונן תקליטורים: 2x קריאה, תומך ASPI, או כל כונן וירטואלי התומך בקובצי תקליטורים
דרישות מערכת > דרישות מערכת מומלצות

מעבד: 1.3 GHz
זיכרון: 256 MB RAM
כונן תקליטורים: 16x קריאה, תומך ASPI, או כל כונן וירטואלי התומך בקובצי תקליטורים
דרישות הנוגעות ל-Windows:
מערכת הפעלה: Windows 98 או מאוחרת יותר
גרפיקה: כרטיס תומך DirectX9 (מומלץ לא מובנה בלוח האם)
שמע: כרטיס תומך DirectX (מומלץ לא מובנה בלוח האם)
אחר: הגרסה האחרונה של DirectX9, שכבת ASPI פועלת לחלוטין מומלצת
דרישות מערכת > דרישות הנוגעות ללינוקס

Kernel: Linux 2.6.x
גרפיקה: OpenGL וכרטיס גרפי תומך
שמע: ALSA, מומלץ כרטיס קול התומך במחזורים של 20 מילישניות או פחות
אחר: libgtkglext (ספריה המשמשת להוספת תמיכה ב- OpenGL עבור פריטי GTK+)
פיתוח עתידי

הרחבת הגרפיקה של פלייסטיישן, השימוש ברזולוציות גבוהות יותר לעיבוד תמונה, פילטרים וטכנולוגיות GPU אחרות. אפשרות זו תיתכן, אף שרק לאחר שהמחבר יהיה מרוצה מדיוק האמולטור.
החלה עבודה להדמיית PS2, והאמולטור pSX מסוגל לאתחל בעזרת קובצי BIOS של PS2 (באמצעות הפרמטר -2), אך המחבר הציב את ההיבט להדמיית PS2 בעדיפות נמוכה על מנת להתמקד בהדמיית PS1. על כל פנים, הוא התקדם באופן מסוים עם הדמיית PS2, על ידי שיפור האמולטור לרמה המאפשרת להריץ לפחות משחק PS2 אחד.